25. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Οικ. 89808/111-114 της 18 Ιουλ./8 Αυγ. 1983 (ΦΕΚ Β΄ 454) Μεταβολή των ποσών, για τα οποία τα αρμόδια όργανα είναι εξουσιοδοτημένα να παρέχουν φορολογικές διευκολύνσεις. Έχοντας υπόψη: 1.Την απόφασή μας αριθ. 161617/111-114/8.12. 79, που κυρώθηκε με το άρθρ. 92 (περίπτ. ιη) του Νόμ. 1041/80 και που αναφέρεται στην αρμοδιότητα των Διευθυντών των Δημοσίων Ταμείων, Τελωνείων, των  Σελ. 310,04(στ) Τεύχος 1449 Σελ. 52 Επιτροπών άρθρ. 15 Νόμ. 3200/55 και του άρθρ. 17 Νόμ. 5940/33, για την παροχή φορολογικών διευκολύνσεων. 2.Τη διάταξη της παρ. 3 του άρθρ. 63 Νόμ. 1249/82 με τίτλο «Διαρρυθμίσεις στην άμεση και έμμεση φορολογία, μισθολογικά θέματα και άλλες διατάξεις», με την οποία επιτρέπεται στον Υπουργό Οικονομικών να αυξάνει, με αποφάσεις του που δημοσιεύονται στην Εφημερίδα της Κυβερνήσεως, τα ποσά για τα οποία τα αρμόδια όργανα εκδίδουν σήμερα, σύμφωνα με τις ισχύουσες διατάξεις, αποφάσεις για φορολογικές διευκολύνσεις. 3.Την απόφασή μας αριθ. 0.316/115/24.5.83 (ΦΕΚ 307/83 τ. Β.), για μεταβίβαση της εξουσίας να υπογράφουν «Με Εντολή Υφυπουργού» στο Γενικό Γραμματέα και στους Προϊσταμένους Δ/νσεων της Κεντρικής Υπηρεσίας του Υπουργείου Οικονομικών, με την οποία μεταβιβάσθηκε στο Γενικό Γραμματέα του Υπουργείου Οικονομικών και η αρμοδιότητα να εγκρίνει αποφάσεις της Επιτροπής του άρθρ. 17 του Νόμ. 5940/33 και για ποσό βασικού χρέους άνω των 5.000.000 και μέχρι του ποσού των 8.000.000. 4.Την απόφαση αριθ. 11355/12.7.82 των Πρωθυπουργού και Υπουργού Οικονομικών (ΦΕΚ 474/82Β΄), που αναφέρεται στην ανάθεση αρμοδιοτήτων στους Υφυπουργούς Οικονομικών και 5.Την ανάγκη απλοποίησης των διαδικασιών είσπραξης των δημοσίων εσόδων, στα πλαίσια της διοικητικής αποκέντρωσης, αποφασίζουμε: Αυξάνουμε τα όρια των ποσών που προβλέπονται από την απόφασή μας αριθ. 161617/111-114/8.12.79 και που αφορούν την αρμοδιότητα των Επιτροπών του άρθρ. 15 Νόμ. 3200/55 και της Επιτροπής του άρθρ. 17 Νόμ. 5940/33, ως ακολούθως: 1.Οι Επιτροπές του άρθρ. 15 του Νόμ. 3200/55 θα παρέχουν διευκολύνσεις βραχυχρόνιας αναστολής ή τμηματικής καταβολής για χρέη βασικού ποσού άνω του 1.500.000 δραχμ. και μέχρι του ποσού των 5.000.000 δρχ. 2.Η Επιτροπή του άρθρ. 17 του Νόμ. 5940/33 θα παρέχει διευκολύνσεις βραχυχρόνιας αναστολής ή τμηματικής καταβολής, για χρέη βασικού ποσού άνω των 5.000.000 δραχμ. 3.Κατά τα λοιπά ισχύει η απόφασή μας αριθ. 161617/111-114/8.12.79. 27.Ζ.α.24-25 Φορολογικές Διευκολύνσεις 